L 83/8 Jurnalul Oficial al Uniunii Europene 30.3.2010 REGULAMENTUL (UE) NR. 268/2010 AL COMISIEI din 29 martie 2010 de implementare a Directivei 2007/2/CE a Parlamentului European și a Consiliului în ceea ce priveşte accesul instituțiilor şi organismelor comunitare, în condiții armonizate, la seturile și serviciile de date spațiale ale statelor membre COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2007/2/CE a Parlamentului European şi a Consiliului din 14 martie 2007 de instituire a unei infras- tructuri pentru informații spațiale în Comunitatea Europeană (Inspire) (!), în special articolul 17 alineatul (8), întrucât: (1) Directiva 2007/2/CE impune statelor membre să asigure accesul instituțiilor și organismelor comunitare la seturile şi serviciile de date spațiale în condiții armonizate. (2) Pentru a asigura o abordare coerentă în ceea ce priveşte accesul la seturile și serviciile de date spațiale, prezentul regulament trebuie să definească un set minim de condiții care să fie respectate. (3) Directiva 2007/2/CE permite excepții de la partajarea datelor, în conformitate cu articolul 17 alineatul (7). Cu toate acestea, chiar dacă aplică aceste excepții, statele membre trebuie să dispună de libertatea de a stabili măsuri, cum ar fi cele de securitate, pe care instituțiile şi organismele comunitare trebuie să le ia pentru a li se permite totuşi accesul la aceste seturi și servicii de date. (4) Orice acord, inclusiv acordurile de licență, contractele și schimburile de e-mailuri, sau oricare altă formă de acord privind accesul instituțiilor și organismelor comunitare la seturile şi serviciile de date spațiale ale statelor membre şi autorităților publice ale acestora în temeiul prezentului regulament trebuie să utilizeze terminologia definită la articolul 3 din Directiva 2007/2/CE. (5) Pentru a-şi îndeplini sarcinile publice și a contribui la implementarea  politicilor europene în domeniul mediului, instituţiile şi organismele comunitare trebuie să poată pune seturile şi serviciile de date spațiale la dispoziția contractanților care execută lucrări în numele lor. (6)  Ca cerință generală, acordurile trebuie să înceapă să respecte prezentul regulament la 18 luni de la data intrării sale în vigoare. Cu toate acestea, întrucât s-ar mai putea afla în vigoare acorduri stabilite anterior, este necesară o dispoziție tranzitorie. Prin urmare, acordurile care sunt deja instituite la data intrării în vigoare a prezentului regulament trebuie să se conformeze () JO L 108, 25.4.2007, p. 1. acestuia începând de la data reînnoirii sau expirării lor, dar cel târziu la trei ani de la data intrării în vigoare a prezentului regulament. (7) Măsurile prevăzute de prezentul regulament sunt conforme cu avizul comitetului  instituit  prin articolul 22 din Directiva 2007/2/CE, ADOPTĂ PREZENTUL REGULAMENT: Articolul 1 Obiect Prezentul regulament stabileşte condiţii armonizate de acces la seturi şi servicii de date spațiale în conformitate cu articolul 17 din Directiva 2007/2/CE. Articolul 2 Restricționarea accesului La cererea instituției sau organismului comunitar, statele membre justifică orice limitare a partajării în temeiul articolului 17 alineatul (7) din Directiva 2007/2/CE. Statele membre pot preciza în ce condiții poate fi permis accesul restricționat în conformitate cu articolul 17 alineatul (7). Articolul 3 Acorduri (1) Orice acord cu privire la accesul la seturi și servicii de date spațiale este pe deplin compatibil cu cerințele prezentului regulament. (2)  Pentru orice acord privind accesul la seturi şi servicii de date spaţiale se folosesc definițiile stabilite la articolul 3 din Directiva 2007/2/CE. Articolul 4 Utilizarea seturilor și serviciilor de date spațiale (1) Instituţiile sau organismele comunitare pot pune seturile sau serviciile de date spațiale la dispoziția contractanților care acționează în numele lor. (2)  În cazul în care seturile și serviciile de date spaţiale sunt puse la dispoziție în conformitate cu alineatul (1), instituțiile şi organismele comunitare fac tot posibilul pentru a evita utilizarea neautorizată a seturilor și serviciilor de date spațiale.